АҞӘА, рашәара 15 — Sputnik, Бадраҟ Аҩӡба. Sputnik Аԥснsи "Guarap Hall" еилахәны рашәара 14 рзы ашьапылампыл абзиабаҩцәа рзы афан-зона аадыртит.
Ахәмарра ахәаԥшразы Sputnik афан-зонахь иааиит ашьапылампыл абзиабаҩцәа, аҳҭнықалақь ауааԥсыреи асасцәеи, Урыстәылатәи атуристцәа.
Фан-зонаҿ ашьапылампыл аныҳәа аҳра ауан, зехьынџьара икнаҳан атрибутқәа, афан-зона аҩналарҭаҿ ашьапылампылтә мба хәыҷы гылан.
"Бзиала шәаабеит Урыстәылатәи акоманда адгылаҩцәа, бзиала шәаабеит Саудтәи Аравиазы згәы былуа. Сақәшаҳаҭым Урыстәылатәи акоманда иԥсыҽӡоу командоуп ҳәа, избанзар 2010 шықәса рзы иара адунеи ачемпионат акоманадқәа зынӡагьы ирыламшәеит", — иҳәоит ашьапылампыл азы Аԥснытәи акоманда ахьчаҩбжа Лаша Коӷониа.
SputnikFanZone – Sputnik Аԥсныи "Guarap Hall" иреицыпроектуп.
SputnikFanZone аус ауеит рашәара 14 инаркны ԥхынгәы 15 рҟынӡа.
Аҭел: +7 (940) 708-90-90.